pythainlp/thai_wikipedia_clean_20230101 huggingface dataset:
แผ่นดินไหวขนาด 6.4 Mw ครั้งนี้เกิดจากการเคลื่อนตัวของรอยเลื่อนย้อนมุมต่ำตามแนวเฉียง (oblique thrust fault) ในเปลือกโลกที่ความลึกระดับตื้นถึงปานกลาง (ราว 20 กิโลเมตร) ไต้หวันตั้งอยู่บนแผ่นธรณีภาคที่ซับซ้อนบริเวณรอยต่อระหว่างแผ่นทะเลฟิลิปปินส์และแผ่นยูเรเชีย โดยพบว่า ทิศเหนือและทิศตะวันออกของไต้หวัน แผ่นทะเลฟิลิปปินส์จะมุดตัวลงใต้แผ่นยูเรเชียด้วยอัตราเร็ว 74 มิลลิเมตรต่อปีไปทางทิศเหนือ-ตะวันตกเฉียงเหนือ ตามแนวร่องลึกบาดาลรีวกิว ส่วนทิศใต้ของเกาะไต้หวันบริเวณทะเลจีนใต้ แผ่นยูเรเชียกลับมุดตัวลงใต้แผ่นทะเลฟิลิปปินส์ด้วยอัตราเร็ว 96 มิลลิเมตรต่อปีไปทางทิศตะวันออกตามแนวร่องลึกบาดาลมะนิลา ลักษณะดังกล่าวทำให้เปลือกโลกบริเวณเกาะไต้หวันมีลักษณะการชนทวีปแนวโค้ง (arc-continent collision) ปรากฏตลอดแนวชายฝั่งทิศตะวันตกของเกาะไต้หวัน โดยเคลื่อนที่ไปทางเหนือ แผ่นเปลือกโลก ณ ตำแหน่งที่เกิดแผ่นดินไหวครั้งนี้ชนกันในแนวตะวันตกเฉียงเหนือ-ตะวันออกเฉียงใต้และเคลื่อนที่ด้วยอัตราเร็วประมาณ 80 มิลลิเมตรต่อปี
ประเทศไต้หวันเป็นพื้นที่ที่เกิดแผ่นดินไหวบ่อย ศตวรรษที่ผ่านมาเกิดแผ่นดินไหวขนาดมากกว่า 6.4 แล้ว 90 ครั้งในรัศมี 250 กิโลเมตรรอบศูนย์กลางของแผ่นดินไหวครั้งนี้ แผ่นดินไหวหลายครั้งมีความรุนแรงและเป็นที่สังเกตว่ามีศูนย์กลางภายในเกาะไต้หวัน บ่อยครั้งกว่าที่จะเกิดทางตะวันออกเฉียงเหนือของเกาะซึ่งเป็นเขตมุดตัวของเปลือกโลก แผ่นดินไหวขนาด 7.0 ห่างออกไปทางทิศใต้ 120 กิโลเมตรเมื่อเดือนธันวาคม พ.ศ. 2549 ทำให้มีผู้เสียชีวิต 2 ราย "แผ่นดินไหวจี๋จี๋" (หรือ"แผ่นดินไหว 921") เมื่อเดือนกันยายน พ.ศ. 2542 ขนาด 7.6 ห่างจากแผ่นดินไหวครั้งนี้ไปทางทิศตะวันตกเฉียงเหนือเพียง 100 กิโลเมตร ทำให้เกิดความเสียหายเป็นวงกว้างและมีผู้เสียชีวิตกว่า 2,500 คน ซึ่งเป็นแผ่นดินไหวที่มีจำนวนผู้เสียชีวิตมากที่สุดเป็นอันดับสองของประวัติศาสตร์ไต้หวัน รองจากแผ่นดินไหวใน พ.ศ. 2478 ซึ่งมีผู้เสียชีวิต 3,200 คน
ผลจากแผ่นดินไหวทำให้เกิดความเสียหายในพื้นที่โดยรอบศูนย์กลาง โดยเฉพาะในเมืองไถหนันซึ่งมีอาคารหลายแห่งรวมทั้งอาคารที่พักอาศัยพังถล่ม ทำให้มีผู้ติดอยู่ใต้ซากปรักหักพังจำนวนมาก ทั้งนี้ต่อมาหน่วยกู้ภัยได้ช่วยเหลือจนสามารถออกมาได้ 327 คน มีผู้เสียชีวิตทั้งสิ้น 116 คน และบาดเจ็บ 550 คน สิ่งก่อสร้างทางประวัติศาสตร์ของเมืองอย่างน้อย 23 แห่งได้รับความเสียหาย
มีรายงานว่าหลังเหตุแผ่นดินไหวบ้านเรือนกว่า 168,000 หลังไม่มีไฟฟ้าใช้ โดยภายหลังสามารถจ่ายไฟฟ้าเข้าสู่ครัวเรือนส่วนใหญ่ได้ตามปกติ นอกจากนี้ยังมีรายงานว่าบ้านเรือนราว 400,000 หลังไม่มีน้ำประปาใช้ ระบบรถไฟความเร็วสูงของไต้หวันช่วงสถานีไถจงและสถานีจั้วหยิงในเกาสฺยง ได้หยุดให้บริการตั้งแต่วันเสาร์เนื่องจากระบบจ่ายไฟฟ้าและระบบรางช่วงเมืองไถหนันเกิดความเสียหายเป็นวงกว้าง ซึ่งต่อมาในวันเดียวกันได้เปิดให้บริการแล้วเป็นบางช่วง
เวลาในประเทศไต้หวัน
เวลามาตรฐานไต้หวัน  เป็นเขตเวลาในประเทศไต้หวัน โดยเร็วกว่าออฟเซตเวลาสากลเชิงพิกัด ไป 8 ชั่วโมง  โดยมักรู้กันในชื่อ เวลามาตราฐานจงหยวน  หรือ เวลาไทเป
เส้นเมริเดียนที่ 1 องศาตะวันออก
เส้นเมริเดียนที่ 1 องศาตะวันออกของกรีนิช คือ เส้นลองจิจูด ที่ลากจากขั้วโลกเหนือ ผ่าน มหาสมุทรอาร์กติก, มหาสมุทรแอตแลนติก, ทวีปยุโรป, ทวีปแอฟริกา,มหาสมุทรใต้, และ ทวีปแอนตาร์กติกา เข้าสู่ ขั้วโลกใต้
เส้นเมริเดียนที่ 1 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 179 องศาตะวันตก
จากขั้วโลกสู่ขั้วโลก.
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 1 องศาตะวันออกลากผ่านพื้นที่ดังนี้:
การแข่งขันในทางอาวุธ
การแข่งขันในทางอาวุธ  ในการใช้ดั้งเดิม เป็นการแข่งขันระหว่างภาคีตั้งแต่สองฝ่ายขึ้นไปเพื่อมีกองทัพดีที่สุด แต่ละฝ่ายแข่งขันเพื่อผลิตอาวุธจำนวนมากขึ้น กองทัพยิ่งใหญ่ขึ้น เทคโนโลยีทางทหารที่เหนือกว่า เป็นต้น
อเล็กซ์ อัพทอน (Alex Upton) ผู้เชี่ยวชาญความขัดแย้งระหว่างประเทศ นิยามคำนี้ว่า "การเข้าร่วมของรัฐชาติตั้งแต่สองรัฐขึ้นไปในการเพิ่มขึ้นอย่างแข่งขันหรือโต้ตอบอย่างชัดเจนในปริมาณหรือคุณภาพของปัจจัยสงครามและ/หรือผู้ที่มีความพร้อมทางทหาร (person under arms)"
คำนี้ยังใช้อธิบายสถานการณ์แข่งขัน ที่มีความมุ่งหมายเพื่อให้ประสบความสำเร็จมากกว่าคู่แข่งของตนเท่านั้นด้วย
กีฬาภูมิภาคเอเชียตะวันออกเฉียงใต้(กีฬาซีเกมส์) 2007
กีฬาภูมิภาคเอเชียตะวันออกเฉียงใต้(กีฬาซีเกมส์) 2009
กีฬาภูมิภาคเอเชียตะวันออกเฉียงใต้(กีฬาซีเกมส์) 2005
กีฬาซีเกมส์ 1977
กีฬาซีเกมส์ 1979
กีฬาซีเกมส์ 1981
กีฬาซีเกมส์ 1983
กีฬาซีเกมส์ 1985
กีฬาซีเกมส์ 1987
กีฬาซีเกมส์ 1989
กีฬาซีเกมส์ 1991
กีฬาซีเกมส์ 1993
กีฬาซีเกมส์ 1995
กีฬาซีเกมส์ 1997
กีฬาซีเกมส์ 1999
กีฬาซีเกมส์ 2001
กีฬาซีเกมส์ 2003
กีฬาซีเกมส์ 2005
กีฬาซีเกมส์ 2007
ซีเกมส์ 2017
กีฬาซีเกมส์ 2017  เป็นการจัดการแข่งขันซีเกมส์ ครั้งที่ 29 จัดขึ้นโดยมีกัวลาลัมเปอร์ ประเทศมาเลเซีย เป็นเจ้าภาพจัดการแข่งขันกีฬาซีเกมส์ โดยเป็นการจัดการแข่งขันที่มีนักกีฬาทั้งหมดจาก 11 ประเทศ ในภูมิภาคเอเชียตะวันออกเฉียงใต้ เข้าร่วมแข่งขัน จัดการแข่งขันระหว่างวันที่ 19–30 สิงหาคม พ.ศ. 2560 โดยครั้งนี้เป็นครั้งที่ 6 ของประเทศมาเลเซีย หลังจากที่เป็นเจ้าภาพในปี 1965, 1971, 1977, 1989 และ 2001 ตามลำดับ ซึ่งการแข่งขันในครั้งนี้เป็นการจัดการแข่งขันในรอบ 16 ปี ของประเทศมาเลเซีย
ตามหลักการเลือกเจ้าภาพการแข่งขันกีฬาซีเกมส์แต่ละครั้ง จะเวียนกันเป็นเจ้าภาพในกลุ่มประเทศภาคีสมาชิกในสหพันธ์กีฬาซีเกมส์ แต่ละประเทศจะมีการกำหนดในการเป็นเจ้าภาพในปีนั้นๆ โดยแต่ละประเทศจะสามารถ เลือก หรือ ไม่เลือก ในการเป็นเจ้าภาพได้
ในเดือนกรกฎาคม พ.ศ. 2555 ซึ่งมีการจัดการประชุมของสหพันธ์กีฬาซีเกมส์ ที่ประเทศพม่า โดยมีการยืนยันว่า ประเทศมาเลเซีย เป็นเจ้าภาพจัดการแข่งขันกีฬาซีเกมส์ ในปี ค.ศ. 2017 (พ.ศ. 2560) ขณะที่ประเทศสมาชิกอื่นๆไม่มีความพร้อมการจัดการแข่งขันในครั้งนี้ได้ ซึ่งเลขาธิการของสภาโอลิมปิกแห่งมาเลเซีย เซียห์ ก๊ก ชิ, กล่าวในที่ประชุมว่า ประเทศพม่า กำลังได้เป็นเจ้าภาพในปี ค.ศ. 2013 (พ.ศ. 2556) ตามด้วยประเทศสิงคโปร์ ที่ได้เป็นเจ้าภาพในปี ค.ศ. 2015 (พ.ศ. 2558) จากนั้นจะเป็นประเทศบรูไน ที่เป็นเจ้าภาพ แต่ประเทศบรูไน สนใจที่จะจัดในปี ค.ศ. 2019 (พ.ศ. 2562) มากกว่า ดั้งนั้นจากเหตุผลต่างๆ ทำให้ประเทศมาเลเซีย เป็นเจ้าภาพในครั้งนี้
การแข่งขันกีฬาซีเกมส์ 2017 มีการคาดการณ์ว่าจะจัดการแข่งขันขึ้นในหลายรัฐทั่วประเทศมาเลเซีย ซึ่งทุกสนามกีฬาที่อยู่ในศูนย์กีฬาบูกิตจาลิลจะมีการปรับปรุง ขณะที่มีการสร้างสนามเวโลโดรมใหม่ในเขตเซอเริมบัน รัฐเนอเกอรีเซิมบีลัน ซึ่งจะเป็นเมืองจัดการแข่งขันกีฬาจักรยาน ประเภทลู่ และมีการจัดการแข่งขันหลายประเภทในรัฐซาบะฮ์ และรัฐซาราวัก ในมาเลเซียฝั่งตะวันออก อย่างไรก็ตาม ประธานเจ้าหน้าที่บริหารการแข่งขันกีฬาซีเกมส์ ครั้งที่ 29 โซล์คเปิลส์ เอมบอง ได้ตัดสินใจยกเลิกในการจัดแข่งขันในมาเลเซียฝั่งตะวันออก เนื่องจากมีค่าใช้จ่ายที่สูงขึ้นในการจัดการแข่งขัน
โดยงบประมาณที่มากกว่า 1.6 พันล้านริงกิต "(ประมาณ 1.4 หมื่นล้านบาท)" ในการปรับปรุงศูนย์กีฬาบูกิตจาลิล ในกัวลาลัมเปอร์ และพื้นที่รอบศูนย์กีฬา เพื่อให้พร้อมจัดการแข่งขันในครั้งนี้
อาสาสมัคร.
คณะกรรมการจัดการแข่งขันคาดการณ์ว่าจะมีอาสาสมัครในการแข่งขันกีฬาซีเกมส์ 2017 ประมาณ 20,000 คน ที่มีความจำเป็นที่ในการแข่งขันครั้งนี้ประสบความสำเร็จ โดยมีการรับอาสาสมัครในวันที่ 14 พฤศจิกายน พ.ศ. 2558 ซึ่งเป็นวันเดียวกับการเปิดตัวสัญลักษณ์ และตุ๊กตาสัญลักษณ์ ซึ่งมีคนสมัครเข้าร่วมเป็นอาสาสมัครครบ 20,000 คน โดยใช้เวลาน้อยกว่า 48 ชั่วโมง อาสาสมัครแต่ละคนจะมีการปฏิบัติหลากหลายหน้าที่ ตั้งแต่ คนนับคะแนน ควบคุมฝูงชน คนจัดการเรื่องตั๋ว โปรโมชั่น และอื่นๆอย่างมากมาย
"Rising Together" หรือ "ก้าวหน้าไกลไปด้วยกัน" เป็นคำขวัญของการแข่งขันกีฬาซีเกมส์ 2017 เป็นคำขวัญที่ถูกเลือกเพื่อสื่อถึงว่า ยุคที่ประเทศเอเชียตะวันออกเฉียงใต้ ต้องรวมตัวกันเป็นประชาคมหนึ่งเดียว เพื่อที่จะออกสู่ประชาคมโลก และเป็นการกระตุ้นให้ประชาชนในภูมิภาคเป็นอันหนึ่งอันเดียวกัน ซึ่งจะนำพาความสงบสุข, ความคืบหน้า และความเจริญก้าวหน้า สู่ประชาคม นอกจากนี้ยังสื่อถึงว่า การแข่งขันกีฬาซีเกมส์ 2017 ที่กัวลาลัมเปอร์ จะเป็นการแข่งขันกีฬาซีเกมส์ครั้งแรก หลังจากมีการก่อตัวของประชาคมอาเซียน ในวันที่ 31 ธันวาคม พ.ศ. 2558 ซึ่งกีฬามีบทบาทสำคัญในการนำประชาชนของเอเชียตะวันออกเฉียงใต้ รวมตัวกันในการเฉลิมฉลองความสำเร็จของมาเลเซีย และความมุ่งมั่นที่มีต่อกีฬา และสร้างแรงบันดาลใจทั้งภูมิภาค
สัญลักษณ์ของการแข่งขันกีฬาซีเกมส์ 2017 เป็นรูปว่าวบุหลัน ว่าวรูปพระจันทร์เสี้ยวแบบดั้งเดิมที่นิยมในชายฝั่งตะวันออกของมาเลเซียตะวันตก การรวมลายเส้นและสีที่ถูกรวบรวมมาจากธงของทุกประเทศในเอเชียตะวันออกเฉียงใต้ เพื่อเป็นเอกลักษณ์ของการแข่งขันกีฬาซีเกมส์ 2017 สัญลักษณ์นี้ได้รับเลือกหลังจากการแข่งขันประกวดสัญลักษณ์ในกีฬาซีเกมส์ 2017 ซึ่งมีการส่งสัญลักษณ์ทั้งหมด 174 รูปแบบ จากทั่วประเทศมาเลเซีย ว่าวบุหลัน จะสื่อถึงความสง่างาม ความสวยงาม ความเกรียงไกร และความก้าวหน้า เหนือสิ่งใด ซึ่งเป็นตัวแทนอำนาจของกีฬา
ตุ๊กตาสัญลักษณ์ของการแข่งขันกีฬาซีเกมส์ 2017 เป็นนักกีฬากรีฑาที่เป็นเสือโคร่งมลายู มีชื่อว่า "Rimau" ซึ่งมีการเปิดตัวตุ๊กตาสัญลักษณ์เมื่อวันที่ 14 พฤศจิกายน พ.ศ. 2558 เป็นวันเดียวกับวันที่เปิดตัวสัญลักษณ์ในการแข่งขันครั้งนี้ ชื่อของตุ๊กตาสัญลักษณ์มาจากการย่อของคำทั้ง 5 คำ อาทิ Respect (ความเคารพ), Integrity (ความมั่งคง), Move (ความปราดเปรียว) Attitude (ความมีทัศนคติ) and Unity (ความเอกภาพ) ซึ่งสื่อว่า Rimau เป็นตุ๊กตาสัญลักษณ์ที่มีน้ำใจ และมีความเป็นกันเองอีกด้วย
การนับถอยหลังเข้าสู่การแข่งขัน.
ระหว่างพิธีปิดการแข่งขันกีฬาซีเกมส์ 2015 ซึ่งได้มีการส่งมอบธงสหพันธ์กีฬาซีเกมส์จากประเทศสิงคโปร์ไปยังประเทศมาเลเซีย โดยทางมาเลเซียได้มีการแสดงทั้งการร้องเพลง และเต้นรำ เพื่อฉลองการเป็นเจ้าภาพซีเกมส์ครั้งต่อไปของประเทศมาเลเซีย
ในวันที่ 14 พฤศจิกายน พ.ศ. 2558 ประเทศมาเลเซียได้จัดงานเปิดตัวสัญลักษณ์ และสัตว์นำโชคของกีฬาซีเกมส์ 2017 ที่ศูนย์การค้าซูเรียเคแอลซีซี รวมถึงได้มีการเริ่มสมัครเป็นอาสาสมัครในการแข่งขันครั้งนี้อีกด้วย
เมื่อวันที่ 19 สิงหาคม พ.ศ. 2559 ได้มีการเฉลิมฉลองการนับถอยหลังเข้าสู่กีฬาซีเกมส์ 2017 ที่สภากีฬาแห่งชาติที่เซเตียวังซา
ประเทศที่เข้าร่วมกีฬาซีเกมส์ 2017 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาซีเกมส์
การแข่งขันกีฬาซีเกมส์ 2017 มีการคาดการณ์ที่จะแข่งขันทั้งหมด 39 กีฬา ซึ่งชนิดกีฬาทั้ง 5 ชนิด คือ คอนแทร็ค บริดจ์, คริกเก็ต, ฮอกกี้น้ำแข็ง, สเกตน้ำแข็ง และ ตารุง-เดราจัต เป็นครั้งแรกที่กีฬาเหล่านี้ได้ยอมรับจากสหพันธ์ซีเกมส์ ให้เป็นกีฬาที่จะแข่งขันในกีฬาซีเกมส์อย่างเป็นทางการ โดยกีฬาคริกเก็ต, ฮอกกี้น้ำแข็ง และ สเกตน้ำแข็ง จะเข้าอยู่ในกลุ่มกีฬาที่แข่งขันในโอลิมปิกเกมส์ และเอเชียนเกมส์ ที่มีจำนวนกีฬาต่างๆทั้งหมด 35 กีฬา และกีฬาคอนแทร็ค บริดจ์ และตารุง-เดราจัต จะเข้าอยู่ในกลุ่มกีฬาประเภทอื่นๆ ที่มีจำนวนกีฬาต่างๆทั้งหมด 16 กีฬา
เมื่อวันที่ 16 มิถุนายน พ.ศ. 2558 โซล์คเปิลส์ เอมบอง ประธานเจ้าหน้าที่บริหารการแข่งขันกีฬาซีเกมส์ ครั้งที่ 29 ได้กล่าวว่ากีฬาโอลิมปิก จะเป็นหัวใจสำคัญส่วนหนึ่งของกีฬาซีเกมส์ที่จัดในประเทศมาเลเซีย และได้กล่าวอีกว่า เจ้าภาพครั้งก่อนๆ ได้มีการเลือกชนิดกีฬา เพื่อที่ให้ประเทศตนเองได้ประสบความสำเร็จในการเป็นเจ้าเหรียญทอง หรือขวนขวายเพื่อให้ได้เหรียญทองให้มากที่สุด โดยเขายกตัวอย่างว่า การแข่งขันกีฬาซีเกมส์ 2011 ที่ประเทศอินโดนีเซีย เป็นเจ้าภาพนั้น ได้มีการเพิ่มชนิดกีฬาพื้นบ้าน หรือ กีฬาที่ไม่ใช่กีฬาโอลิมปิกต่างๆเป็นจำนวนมาก จนทำให้ประเทศอินโดนีเซียเป็นเจ้าเหรียญทองด้วยเหรียญทองทั้งหมด 182 เหรียญ อย่างไรก็ตามในการแข่งขันกีฬาซีเกมส์ 2015 ที่ประเทศสิงคโปร์ ประเทศอินโดนีเซียกลับได้เพียง 45 เหรียญทอง โดยประเทศมาเลเซีย จะไม่เพิ่มกีฬาที่เขาถนัด เช่น ฟลอร์บอล, เรือใบ ประเภท optimist race ในการแข่งขันครั้งนี้
อย่างไรก็ตาม ในเดือนกุมภาพันธ์ พ.ศ. 2559 กีฬายิงธนู, จักรยาน ประเภท บีเอ็มเอ็กซ์, มวยปล้ำ, ไตรกีฬา, ยูโด, มวยไทย, เรือแคนู-คายัก, เพาะกาย และ ฟันดาบ กลับถูกออกจากกีฬาที่แข่งขันในกีฬาซีเกมส์ครั้งนี้ นอกจากนี้ยังมีการยกเลิกการแข่งขันในรายการ มวยสากล (หญิง), บิลเลียด และ สนุกเกอร์ (Sanda), ยกน้ำหนัก (หญิง) และ กรีฑา (มาราธอน ชาย-หญิง, วิ่งวิบาก 3,000 เมตร ชาย-หญิง, วิ่ง 10,000 เมตร ชาย-หญิง, สัตตกรีฑา และ ทศกรีฑา) จนทำให้คณะกรรมการโอลิมปิกแห่งชาติจากหลายประเทศ มีการคัดค้านเป็นอย่างมาก โดยประเทศอินโดนีเซีย ได้มีการเยือนไปในประเทศต่างๆ เพื่อให้คัดค้านที่ประเทศมาเลเซีย ตัดรายการต่างๆ ซึ่งจะมีในการแข่งขันโอลิมปิกฤดูร้อน 2016 ที่รีโอเดจาเนโร ประเทศบราซิล และเอเชียนเกมส์ 2018 ที่จาการ์ตา และปาเล็มบัง ประเทศอินโดนีเซีย
โดยในวันที่ 31 มีนาคม พ.ศ. 2559 ได้มีการปิดในการเสนอชื่อกีฬาเพิ่มเติม โดยชาติสมาชิกได้เสนอกีฬาทั้งหมด 20 กีฬา คือ เบสบอล, เพาะกาย, เรือแคนู-คายัก, คอนแทร็ค บริดจ์, ฟันดาบ, ฟลอร์บอล, เจ็ตสกี, กาบัดดี้, เคมโป้, มวยไทย (มวย), พาราไกลดิ้ง, เรือพาย, ปีนหน้าผา, ตารุง-เดราจัต, เรือพายประเพณี, ไตรกีฬา, โววีนัม, มวยปล้ำ, ยูโด และ เปตอง และการเพิ่มรายการแข่งขัน เช่น มาราธอนชาย-หญิง, วิ่งวิบาก 3,000 เมตรชาย-หญิง, วิ่ง 10,000 เมตรชาย-หญิง, สัตตกรีฑา, ทศกรีฑา ในกรีฑา,ฟุตบอล (หญิง), ฟุตซอล (ชาย-หญิง) มวยสากล (หญิง), จักรยาน (เสือภูเขา-บีเอ็มเอ็กซ์), ยิงปืน (ช็อตกันฯลฯ), วอลเลย์บอล (ชายหาด), ฮ็อกกี้ (ในร่ม), ยกน้ำหนัก (หญิง) เป็นต้น
โล เบง ชู เลขาธิการสภาโอลิมปิกแห่งมาเลเซีย กล่าวอีกว่า กีฬาที่มีการขอเพิ่มชนิดกีฬาเข้ามา ได้แก่ เพาะกาย, เจ็ตสกี, กาบัดดี้, ปัญจกีฬาสมัยใหม่, พาราไกลดิ้ง, ปีนหน้าผา, ตารุง เดราจัต, โววีนัม และ มวยปล้ำ ขอยืนยันว่า เจ็ตสกี, กาบัดดี้, พาราไกลดิ้ง, ปีนหน้าผา, ตารุง เดราจัต จะไม่ได้รับการบรรจุแน่นอน เพราะไม่ได้เป็นกีฬาในระเบียบของสหพันธ์ซีเกมส์ข้อ 34 (5) อย่างไรก็ตามจะมีการพิจารณาทุกอย่างโดยละเอียด ซึ่งจะได้คำตอบชัดเจน ในการประชุมสหพันธ์ กีฬาซีเกมส์ ระหว่างวันที่ 13-14 กรกฎาคม ก่อนจะมีการประกาศชนิดกีฬาและจำนวนเหรียญทองที่จะมีการชิงชัยอย่างเป็นทางการในเดือนสิงหาคม หรือก่อนการแข่งขัน 1 ปี
ในวันที่ 12 พฤษภาคม พ.ศ. 2559 ได้มีการประชุมระหว่างสภาโอลิมปิกแห่งมาเลเซีย และสภาพาราลิมปิกแห่งมาเลเซีย และไครี จามาลุกดิน รัฐมนตรีว่าการกระทรวงการท่องเที่ยวและกีฬา เพื่อนำเสนอการควบรวมกีฬาซีเกมส์ 2017 และกีฬาอาเซียนพาราเกมส์ 2017 ให้จัดเป็นการแข่งขันรายการเดียว ซึ่งหากหากได้รับการอนุมัติจะได้มีการใส่กีฬาของคนพิการเข้าสู่การแข่งขันโดยหัวข้อนี้ยังได้มีการประชุมในการประชุมคณะบริหารของสหพันธ์กีฬาคนพิการอาเซียน ในวันที่ 7 มิถุนายน พ.ศ. 2559 ซึ่งวันที่ 14 กรกฎาคม สภาสหพันธ์กีฬาซีเกมส์ได้ให้การปฏิเสธข้อเสนอนี้ของประเทศมาเลเซีย โดย 9 ประเทศได้คัดค้านข้อเสนอของมาเลเซีย มีแค่ประเทศมาเลเซีย และประเทศลาว เห็นด้วยกับข้อเสนอนี้
กีฬาซีเกมส์ 2017 ได้จัดการแข่งขันทั้งสิ้น 405 รายการ ใน 38 กีฬา ซึ่งได้อนุมัติจากสหพันธ์กีฬาซีเกมส์ เมื่อวันที่ 14 กรกฎาคม พ.ศ. 2559
รายชื่อสถานีโทรทัศน์ที่ถือลิขสิทธิ์การถ่ายทอดสดตั้งแต่วันที่ 19 ถึง 30 สิงหาคม, 28 ชนิดกีฬาจะมีสัญญาณการถ่ายทอดสดตามที่เจ้าภาพต้องการจะถ่ายโดยเฉพาะจะถ่ายเฉพาะกีฬาที่เจ้าภาพมีความหวังว่าจะได้เหรียญเท่านั้น
ชาติเจ้าภาพ (มาเลเซีย)
ซีเกมส์ 2019
กีฬาซีเกมส์ 2019  เป็นการจัดการแข่งขันกีฬาแห่งเอเชียตะวันออกเฉียงใต้ ครั้งที่ 30 เป็นการจัดการแข่งขันที่มีนักกีฬาทั้งหมดจาก 11 ประเทศ ในภูมิภาคเอเชียตะวันออกเฉียงใต้ เข้าร่วมแข่งขัน จัดการแข่งขันระหว่างวันที่ 30 พฤศจิกายน-11 ธันวาคม พ.ศ. 2562 โดยครั้งนี้เป็นครั้งที่ 4 ของประเทศฟิลิปปินส์ หลังจากที่เป็นเจ้าภาพในปี 1981, 1991 และ 2005 ตามลำดับ ซึ่งการแข่งขันในครั้งนี้เป็นการจัดการแข่งขันในรอบ 14 ปี ของประเทศฟิลิปปินส์
ตามหลักการเลือกเจ้าภาพการแข่งขันกีฬาซีเกมส์แต่ละครั้ง จะเวียนกันเป็นเจ้าภาพในกลุ่มประเทศภาคีสมาชิกในสหพันธ์กีฬาแห่งเอเชียตะวันออกเฉียงใต้ แต่ละประเทศจะมีการกำหนดในการเป็นเจ้าภาพในปีนั้นๆ โดยแต่ละประเทศจะสามารถ เลือก หรือ ไม่เลือก ในการเป็นเจ้าภาพได้
เมื่อวันที่ 18 กรกฎาคม ค.ศ. 2012 ในการประชุมของสหพันธ์กีฬาแห่งเอเชียตะวันออกเฉียงใต้ ที่ประเทศพม่า ประเทศบรูไนได้รับเลือกให้เป็นเจ้าภาพการแข่งขันซีเกมส์ครั้งที่ 30 ซึ่งก่อนหน้านี้บรูไนเคยได้เป็นเจ้าภาพเพียงครั้งเดียวในปี 1999 โดยบรูไนได้วางแผนที่จะปรับปรุงสิ่งอำนวยความสะดวกในด้านกีฬาและจะสร้างสนามกีฬาแห่งใหม่ในซาลัมบีการ์ เพื่อให้พร้อมจัดการแข่งขันในครั้งนี้ อย่างไรก็ตาม เมื่อวันที่ 4 มิถุนายน ค.ศ. 2015 บรูไนได้ขอถอนตัวจากการเป็นเจ้าภาพการแข่งขัน เนื่องจากขาดสิ่งอำนวยความสะดวก และไม่มีเวลาในการเตรียมความพร้อม
ต่อมาเมื่อวันที่ 16 สิงหาคม ค.ศ. 2017 หลังจากการถอนตัวเป็นเจ้าภาพของบรูไน สหพันธ์กีฬาแห่งเอเชียตะวันออกเฉียงใต้ได้มีการประกาศอย่างเป็นทางการว่าประเทศฟิลิปปินส์จะเป็นเจ้าภาพสำหรับการแข่งขันในครั้งนี้
สมาชิกทั้งหมด 11 ประเทศของสหพันธ์กีฬาแห่งเอเชียตะวันออกเฉียงใต้จะเข้าร่วมการแข่งขันครั้งนี้
กีฬาซีเกมส์ 2019 ได้จัดการแข่งขันทั้งสิ้น 540 รายการ ใน 59 กีฬา ซึ่งได้อนุมัติจากสหพันธ์กีฬาซีเกมส์ ในช่วงกลางเดือนธันวาคม ค.ศ. 2018
รายชื่อสถานีโทรทัศน์ที่ถือลิขสิทธิ์การถ่ายทอดสดตั้งแต่วันที่ 30 พฤศจิกายน ถึง 11 ธันวาคม, 28 ชนิดกีฬาจะมีสัญญาณการถ่ายทอดสดตามที่เจ้าภาพต้องการจะถ่ายโดยเฉพาะจะถ่ายเฉพาะกีฬาที่เจ้าภาพมีความหวังว่าจะได้เหรียญเท่านั้น
และสามารถรับชมการถ่ายทอดผ่านทางอินเทอร์เน็ตที่ได้ TrueID เนื่องจาก True Corporation ได้ซื้อลิขสิทธิ์การถ่ายสดทางออนไลน์ไว้แต่เพียงผู้เดียว
ชาติเจ้าภาพ (ฟิลิปปินส์)
กีฬาซีเกมส์ 2009
กีฬาซีเกมส์ 2011
กีฬาซีเกมส์ 2013
กีฬาซีเกมส์ 2015
ฮอตเวฟ มิวสิก อวอร์ด
เส้นเมริเดียนที่ 129 องศาตะวันตก
เส้นเมริเดียนที่ 129 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 129 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 51 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 129 องศาตะวันตกลากผ่านพื้นที่ดังนี้:
เส้นเมริเดียนที่ 102 องศาตะวันออก
เส้นเมริเดียนที่ 102 องศาตะวันออก คือ เส้นลองจิจูดที่ลากจาก ขั้วโลกเหนือผ่านมหาสมุทรอาร์กติก, ทวีปเอเชีย, มหาสมุทรอินเดีย, มหาสมุทรใต้, และทวีปแอนตาร์กติกาเข้าสู่ขั้วโลกใต้
เส้นเมริเดียนที่ 102 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 78 องศาตะวันตก
อดิศักดิ์ เส็นสมเอียด
อดิศักดิ์ เส็นสมเอียด เกิดเมื่อ 11 ธันวาคม 2537 ชื่อเล่น แม็กซ์ เป็นนักฟุตบอลจากจังหวัดสงขลา ประเทศไทย ในตำแหน่งกองหลัง ปัจจุบันเล่นให้กับนครศรีฯ ยูไนเต็ด
การเลือกตั้งสมาชิกรัฐสภาเกาหลีเหนือ พ.ศ. 2541
การเลือกตั้งสมาชิกสภาแห่งชาติ เกิดขึ้นที่ประเทศเกาหลีเหนือ เมื่อวันที่ 26 กรกฎาคม พ.ศ. 2541 ผลปรากฏว่า พรรคแรงงานแห่งเกาหลีโดย คิม จ็อง-อิล ได้รับชัยชนะด้วยจำนวน 601 ที่นั่ง จาก 687 ที่นั่ง
ป้องเพชร ทองเกล็ด
ป้องเพชร ทองเกล็ด เกิดเมื่อวันที่ 7 กันยายน พ.ศ. 2538 ชื่อเล่น จิ๊บ เป็นนักฟุตบอลชาวไทยจาก จังหวัดเชียงใหม่, ประเทศไทย ปัจจุบันเขาได้ลงเล่นให้กับ อุบล ยูเอ็มที ยูไนเต็ด ใน ไทยลีกดิวิชั่น 1
การเลือกตั้งสมาชิกสภาแห่งชาติเกาหลีเหนือ พ.ศ. 2541
สิโรจน์ ฉัตรทอง
สิโรจน์ ฉัตรทอง (เกิด : 8 ธันวาคม พ.ศ. 2535 ที่จังหวัดสุรินทร์ ; ชื่อเล่น : ปีโป้ , อะโก้ล (ชื่อเล่นแรกเกิด) ) เป็นนักฟุตบอลชาวไทย ปัจจุบันได้ลงเล่นให้กับนครราชสีมา (โดยยืมตัวจากบีจี ปทุม ยูไนเต็ด) ในไทยลีก ในตำแหน่งกองหน้า
สิโรจน์ ฉัตรทอง เกิดเมื่อวันที่ 8 ธันวาคม พ.ศ. 2535 ที่จังหวัดสุรินทร์ เป็นลูกคนสุดท้องในบรรดาพี่น้องทั้งหมด 6 คน ครอบครัวมีอาชีพค้าขาย สูญเสียผู้เป็นพ่อไปตั้งแต่เด็ก โดยที่สิโรจน์ไม่เคยมีพื้นฐานการฝึกฟุตบอลหรือผ่านการศึกษาในโรงเรียนกีฬามาก่อนเลย
สิโรจน์ จบการศึกษาระดับมัธยมศึกษาตอนต้นที่โรงเรียนสุรวิทยาคาร ก่อนที่จะมาเรียนต่อที่วิทยาลัยเทคนิคสุรินทร์ แต่เรียนไม่จบ จึงออกมาเรียนต่อชั้นมัธยมศึกษาตอนปลาย จากการศึกษานอกโรงเรียนจังหวัดสุรินทร์ (กศน.สุรินทร์) จากนั้นเริ่มต้นการเป็นนักฟุตบอลอาชีพกับนนทบุรี ในระดับลีกภูมิภาค ดิวิชัน 2 ด้วยอายุ 19 ปี ด้วยการเดินทางเข้ากรุงเทพฯ มีเงินติดตัวมาเพียง 2,000 บาท
สิโรจน์ เป็นผู้เล่นที่มีความสูงใหญ่ด้วยรูปร่างที่สูงถึง 184 เซนติเมตร ติดทีมชาติครั้งแรกในฐานะตัวสำรอง ในฟุตบอลโลก 2018 รอบคัดเลือก โซนเอเชีย รอบ 12 ทีมสุดท้าย ที่สนามราชมังคลากีฬาสถาน เมื่อวันที่ 6 กันยายน พ.ศ. 2559 ระหว่างทีมชาติไทยพบกับทีมชาติญี่ปุ่น โดยถูกเปลี่ยนตัวลงไปแทน นฤบดินทร์ วีรวัฒโนดม ในนาทีที่ 57 เป็นผู้เล่นคนแรกในที่ถูกเปลี่ยนตัวในการแข่งขันนัดนี้ของทั้งสองทีม
สิโรจน์เริ่มเก็บเงินซื้อรองเท้าสตั้ด วันละ 5 บาทในวัยเด็ก
สิโรจน์ สามารถยิงประตูแรกในนามทีมชาติไทย ในการแข่งขันฟุตบอล รอบรองชนะเลิศแมทช์ที่สอง ในรายการฟุตบอลชิงแชมป์แห่งชาติอาเซียน 2016 เมื่อวันที่ 8 ธันวาคม 2559 ซึ่งวันนี้ตรงกับวันคล้ายวันเกิดของเขาพอดีด้วย
สิโรจน์ ยิง 2 ประตูในการแข่งขันฟุตบอล รอบชิงชนะเลิศ ในรายการฟุตบอลชิงแชมป์แห่งชาติอาเซียน 2016 ที่สนามราชมังคลากีฬาสถาน เมื่อวันที่ 17 ธันวาคม 2559 ทำให้ทีมชาติไทยสามารถคว้าแชมป์สมัยที่ 5 มาครองในรายการนี้
เทออดอร์ สเวดแบร์ย
เทออดอร์ "เท" สเวดแบร์ย (; 30 สิงหาคม ค.ศ. 1884 – 25 กุมภาพันธ์ ค.ศ. 1971) เป็นนักเคมีชาวสวีเดน เกิดที่เมืองวัลโบ เป็นบุตรของเอเลียส สเวดแบร์ย และเอากุสตา อัลสเตอร์มาร์ก เรียนและทำงานที่มหาวิทยาลัยอุปซอลา สเวดแบร์ยมีผลงานที่สำคัญคือการศึกษาสารคอลลอยด์เพื่อใช้ศึกษาการเคลื่อนที่แบบบราวน์และการพัฒนาวิธีการอัลตราเซนติฟิวจ์ ในปี ค.ศ. 1926 สเวดแบร์ยได้รับรางวัลโนเบลสาขาเคมีจากผลงานด้านระบบกระจายตัว ในช่วงสงครามโลกครั้งที่สอง สเวดแบร์ยมีส่วนในการพัฒนาวิธีผลิตยางสังเคราะห์ ต่อมาในปี ค.ศ. 1949 สเวดแบร์ยดำรงตำแหน่งผู้อำนวยการสถาบันกุสตาฟ เวอร์เนอร์ จนถึงปี ค.ศ. 1967 สเวดแบร์ยเสียชีวิตในปี ค.ศ. 1971
ต่อมาชื่อของสเวดแบร์ยได้รับการนำไปตั้งเป็นชื่อหน่วยสเวดแบร์ย (S) ซึ่งเป็นหน่วยวัดอัตราการตกตะกอน
เฉลิมศักดิ์ อักขี
เฉลิมศักดิ์ อักขี เกิดเมื่อวันที่ 25 สิงหาคม พ.ศ. 2537 ชื่อเล่น เป็ด เป็นนักฟุตบอลชาวไทยจาก กรุงเทพมหานคร, ประเทศไทย ปัจจุบันเขาได้ลงเล่นให้กับโปลิศ เทโร ในไทยลีก และทีมชาติไทย
สโมสรฟุตบอลอินเตอร์ พัทยา
สนธิสัญญาไวตางี
สนธิสัญญาไวตางี (; เมารี: ) เป็นสนธิสัญญาที่ลงนามครั้งแรกเมื่อวันที่ 6 กุมภาพันธ์ ค.ศ. 1840 โดยผู้แทนของคราวน์หรือรัฐบริติช (British Crown) และหัวหน้าเผ่าเมารีหลายคนจากเกาะเหนือของประเทศนิวซีแลนด์ ส่งผลให้มีการประกาศอำนาจอธิปไตยของบริเตนเหนือนิวซีแลนด์โดยรองผู้ว่าราชการวิลเลียม ฮอบสัน ในเดือนพฤษภาคม ค.ศ. 1840
สนธิสัญญาฯ ตั้งผู้ว่าราชการนิวซีแลนด์ที่เป็นชาวบริติช รับรองความเป็นเจ้าของดินแดนและทรัพย์สินอื่นของมาวรี และให้สิทธิคนในบังคับบริเตนแก่มาวรี สนธิสัญญาฯ ฉบับภาษาอังกฤษและมาวรีต่างกันอย่างมีนัยสำคัญ ฉะนั้นจึงไม่มีการเห็นพ้องต้องกันว่าตกลงอะไรกันแน่ จากมุมมองของบริเตน สนธิสัญญาฯ ให้อำนาจอธิปไตยของบริเตนเหนือนิวซีแลนด์ และให้สิทธิผู้ว่าราชการปกครองประเทศ มาวรีเชื่อว่าตนยกสิทธิการปกครองแก่คราวน์โดยแลกกับการคุ้มครอง โดยไม่สละอำนาจในการจัดการกิจการของพวกตน หลังการลงนามขั้นต้นที่ไวตางี มีการนำสำเนาสนธิสัญญาฯ ไปทั่วนิวซีแลนด์และในหลายเดือนถัดมา มีหัวหน้าอีกหลายคนลงนาม รวมแล้วมีสำเนาสนธิสัญญาไวตางีเก้าฉบับรวมทั้งฉบับดั้งเดิมที่ลงนามเมื่อวันที่ 6 กุมภาพันธ์ ค.ศ. 1840 ชาวมาวรีประมาณ 530 ถึง 540 คน โดยอย่างน้อย 13 คนเป็นหญิง ลงนามสนธิสัญญาไวตางี
จนคริสต์ทศวรรษ 1970 สนธิสัญญาฯ โดยทั่วไปถือว่าบรรลุความมุ่งหมายในประเทศนิวซีแลนด์ ค.ศ. 1840 และถูกศาลและรัฐสภาละเลย แม้โดยทั่วไปถูกพรรณนาในประวัติศาสตร์นิวซีแลนด์ว่าเป็นความใจกว้างในส่วนของจักรวรรดิบริติช ซึ่งในขณะนั้นเป็นจุดสุดยอด มาวรีคาดหวังสิทธิและการชดเชยการเสียที่ดินและการปฏิบัติอย่างไม่เท่าเทียมจากสนธิสัญญาฯ แต่สำเร็จบ้าง ตั้งแต่ปลายคริสต์ทศวรรษ 1960 เมารีเริ่มดึงความสนใจมายังการละเมิดสนธิสัญญาฯ และประวัติศาสตร์ต่อมาเน้นปัญหาเกี่ยวกับการแปล ใน ค.ศ. 1975 มีการตั้งศาลชำนัญพิเศษไวตางีเป็นคณะกรรมการสืบสวนถาวรที่ได้รับมอบหมายให้วิจัยการละเมิดสนธิสัญญาฯ โดยคราวน์บริติชหรือเจ้าหน้าที่ และเสนอวิธีชดใช้
เกือบ 150 ปีหลังการลงนามสนธิสัญญาฯ รัฐบาลพยายามให้ผลทางตุลาการและจริยธรรมต่อเอกสารโดยนิยาม "เจตนารมณ์" หรือ "ความจำนง" ใหม่อีกชุดของสนธิสัญญาผ่านการระบุหลักการของสนธิสัญญาฯ ท่าทีดังกล่าวแสดงว่าเอกสารต้นฉบับมิใช่รากฐานที่หนักแน่นของการสร้างรัฐ
ปัจจุบัน สนธิสัญญาฯ โดยทั่วไปถือเป็นเอกสารก่อตั้งชาตินิวซีแลนด์ กระนั้น ยังเป็นเรื่องที่มีการถกเถียงอย่างเผ็ดร้อน และทั้งชาวมาวรีและชาวนิวซีแลนด์ที่มิใช่มาวรีไม่ลงรอยมาก ชาวมาวรีจำนวนมากรู้สึกว่าคราวน์ไม่บรรลุข้อผูกมัดภายใต้สนธิสัญญาฯ และนำเสนอหลักฐานต่อที่ประชุมศาลชำนัญพิเศษไวตางี ชาวนิวซีแลนด์ที่มิใช่มาวรีบางส่วนแนะว่ามาวรีอาจละเมิดสนธิสัญญาฯ เพื่ออ้างเอกสิทธิ์พิเศษ ในกรณีส่วนใหญ่ คราวน์ไม่มีข้อผูกมัดให้ปฏิบัติตามคำแนะนำของศาลชำนัญพิเศษฯ แต่กระนั้น ในหลายกรณีก็ยอมรับว่าละเมิดสนธิสัญญาฯ และหลักการ การตกลงการละเมิดสนธิสัญญาฯ จนทุกวันนี้ประกอบด้วยการชดใช้ค่าเสียหายหลายร้อยล้านดอลลาร์สหรัฐเป็นเงินสดและสินทรัพย์ ตลอดจนคำขอขมา
วันที่ลงนามเป็นวันหยุดราชการ ปัจจุบันเรียก วันไวตางี ตั้งแต่ ค.ศ. 1974
ณรงค์ศิลป์ โคตรเวียง
ณรงค์ศิลป์ โคตรเวียง เกิดเมื่อวันที่ 2 พฤษภาคม พ.ศ. 2539 ชื่อเล่น ทีม เป็นนักฟุตบอลชาวไทยจาก จังหวัดขอนแก่น, ประเทศไทย. ปัจจุบันเขาได้ลงเล่นให้กับ อุบล ยูเอ็มที ยูไนเต็ด ใน ไทยลีกดิวิชั่น 1
การตกเลือดใต้เยื่อตา
การตกเลือดใต้เยื่อตา  เยื่อตามีหลอดเลือดขนาดเล็กเปราะบางจำนวนมากซึ่งแตกง่าย เมื่อหลอดเลือดนี้แตก เลือดจะไหลสู่ช่องระหว่างเยื่อตาและส่วนตาขาว
การตกเลือดใต้เยื่อตาอาจเกิดจากการไอจามเฉียบพลันหรือรุนแรง หรือเกิดจากความดันโลหิตสูง หรือเป็นผลข้างเคียงจากสารกันเลือดเป็นลิ่ม นอกจากนี้อาจเกิดจากการยกของหนัก อาเจียนหรือการถูตาแรงเกิน ในกรณีอื่น อาจเกิดจากการถูกบีบคอหรือการเบ่งเนื่องจากท้องผูก และยังอาจเป็นผลจากภาวะแทรกซ้อนหลังผ่าตัดเล็กน้อยในการผ่าตัดตา เช่น เลสิก
ขณะที่รอยฟกช้ำใต้ผิวหนังในตำแหน่งอื่นๆ โดยทั่วไปจะเห็นเป็นสีดำ ๆ หรือเขียวคล้ำ การตกเลือดใต้เยื่อตาทีแรกปรากฏเป็นสีแดงสดใต้เยื่อตาที่โปร่งใส ต่อมา การตกเลือดอาจลุกลามและกลายเป็นสีเขียวหรือเหลืองคล้ายรอยฟกช้ำ โดยทั่วไปหายเองใน 2 สัปดาห์
การตกเลือดใต้เยื่อตามีลักษณะภายนอกที่ดูน่ากลัว แต่โดยทั่วไปแล้วไม่เจ็บ และเป็นภาวะที่ไม่มีอันตรายในตัวเอง แต่อาจสัมพันธ์กับความดันโลหิตสูง การบาดเจ็บต่อตา หรือฐานกะโหลกแตก หากไม่เห็นขอบล่างของการตกเลือด ภาวะต่างๆ เหล่านี้อาจมีอันตรายได้
สถาบันเทคโนโลยีแห่งสหพันธ์สวิส โลซาน
สถาบันเทคโนโลยีแห่งสหพันธ์สวิส โลซาน (, ชื่อเต็มในภาษาฝรั่งเศสคือ "École polytechnique fédérale de Lausanne" โดยมีชื่อย่อที่เรียกกันโดยทั่วไปว่า EPFL) เป็นสถาบันอุดมศึกษาชั้นสูง ทางด้านวิทยาศาสตร์ในประเทศสวิตเซอร์แลนด์ และเป็น 1 ใน 2 สถาบันชั้นนำทางด้านวิทยาศาสตร์และวิศวกรรมศาสตร์ ที่อยู่ในกำกับของ กระทรวงการเศรษฐกิจ การศึกษา และการวิจัย ร่วมกับสถาบันเทคโนโลยีแห่งสหพันธ์สวิส ซือริช ขึ้นตรงต่อสมาพันธรัฐสวิสหรือรัฐบาลกลาง
สถาบันเทคโนโลยีแห่งสหพันธ์สวิส โลซานก่อตั้งในปี พ.ศ. 2396 โดยสมาพันธรัฐสวิส และเริ่มดำเนินการเรียนการสอน ในชื่อ École spéciale de Lausanne ต่อมาในปี พ.ศ. 2433 สถาบันได้ยกฐานะเป็นมหาวิทยาลัยในชื่อ École d'ingénieurs de l'Université de Lausanne และในปี พ.ศ. 2512 ได้แยกตัวออกจากมหาวิทยาลัยโลซาน และเปลี่ยนชื่อเป็น สถาบันเทคโนโลยีแห่งสหพันธ์สวิส โลซาน ขึ้นตรงต่อรัฐบาลกลาง ในขณะที่มหาวิทยาลัยโลซาน ขึ้นตรงต่อรัฐบาลท้องถิ่น (รัฐโว) ปัจจุบัน สถาบันตั้งอยู่บริเวณทะเลสาบเจนีวาของเมืองโลซาน ใกล้กับมหาวิทยาลัยโลซาน ซึ่งอยู่ในภูมิภาคของสวิตเซอร์แลนด์ที่พูดภาษาฝรั่งเศส
รวมทั้งสิ้น 5 สำนักวิชา และ 2 วิทยาลัย
เลือดออกใต้เยื่อตา
เจสส์ กลินน์